Predlog SKLEP EVROPSKEGA PARLAMENTA IN SVETA o spremembi Odločbe Sveta 2003/17/ES glede podaljšanja obdobja uporabe ter posodobitve imen tretjih držav in organov, pristojnih za odobritev in nadzor proizvodnje (Besedilo velja za EGP) /* COM/2012/0343 final - 2012/0165 (COD) */





OBRAZLOŽITVENI MEMORANDUM 1. OZADJE PREDLOGA Direktive Sveta o trženju semen krmnih rastlin, semena žit, semena pese ter semena oljnic in predivnic urejajo notranje trženje semen za setev vrst rastlin iz navedenih direktiv. Za olajšanje trgovine in hiter odziv na tržne zahteve navedene direktive predvidevajo možnost, da Svet določi pravila za odobritev uvoza semen iz tretjih držav v okviru sistema enakovrednosti. 2. REZULTATI POSVETOVANJ Z ZAINTERESIRANIMI STRANMI IN OCENE UČINKA 3. PRAVNI ELEMENTI PREDLOGA Odločba Sveta 2003/17/ES[1] je določila seznam držav, za katere se priznava načelo enakovrednosti pri uvozu, in podrobne zahteve, ki jih je treba izpolniti, zlasti o omejitvi obdobja, za katerega se prizna enakovrednost, na pet let z možnostjo podaljšanja, če so izpolnjene bistvene zahteve. Navedeno obdobje se izteče 31. decembra 2012. Za zagotovitev potrebne zaloge semen za trg EU je treba podaljšati veljavnost teh pravil, in sicer s spremembo roka na 31. december 2022. Trenutno je predvideno začasno podaljšanje roka za samo 5 let. Revizija nove uredbe o semenu in razmnoževalnem materialu (v okviru postopka soodločanja) se bo začela šele septembra 2012, posebni izvedbeni ukrepi pa bodo sprejeti po tej reviziji. Zato se desetletni rok zdi potreben, da se prepreči njegov iztek v času tega postopka. Na seznamu v Prilogi I k Odločbi 2003/17/ES je Jugoslavija navedena kot država, za katero velja sistem enakovrednosti. Namesto nekdanje Jugoslavije zdaj obstajajo nekatere nove države. Slovenija je članica Evropske unije, Hrvaška je z Odločbo 2003/17/ES že vključena v sistem enakovrednosti, Srbijo kot članico sheme OECD za potrjevanje sortnosti semena v mednarodnem prometu in članico Mednarodne zveze za testiranje semena (ISTA) v zvezi z vzorčenjem in testiranjem semen pa bi bilo treba dodati. Jugoslavijo bi bilo treba črtati. Drugih držav nekdanje Jugoslavije ni možno dodati, ker niso članice OECD ali ISTA. Poleg tega so se spremenila imena nekaterih organov, pristojnih za odobritev in nadzor proizvodnje, kot je navedeno v Prilogi I k Odločbi 2003/17/ES. 2012/0165 (COD) Predlog SKLEP EVROPSKEGA PARLAMENTA IN SVETA o spremembi Odločbe Sveta 2003/17/ES glede podaljšanja obdobja uporabe ter posodobitve imen tretjih držav in organov, pristojnih za odobritev in nadzor proizvodnje (Besedilo velja za EGP) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije in zlasti člena 43(2) Pogodbe, ob upoštevanju predloga Evropske komisije, po posredovanju osnutka zakonodajnega akta nacionalnim parlamentom, ob upoštevanju mnenja Evropskega ekonomsko-socialnega odbora, v skladu z rednim zakonodajnim postopkom, ob upoštevanju naslednjega: (1)(1) Odločba Sveta 2003/17/ES določa, da se poljski pregledi semenskih posevkov določenih vrst, opravljeni v tretjih državah, za omejeno časovno obdobje štejejo za enakovredne poljskim pregledom, opravljenim v skladu z zakonodajo Unije, in da se seme določenih vrst, pridelano v tretjih državah, šteje za enakovredno semenu, pridelanemu v skladu z zakonodajo Unije. (2)(2) Videti je, da navedeni poljski pregledi še naprej dajejo enaka zagotovila kot poljski pregledi, ki jih opravljajo države članice. Navedene poljske preglede bi zato bilo treba še naprej šteti za enakovredne. (3)(3) Ker bo Odločba 2003/17/ES prenehala veljati 31. decembra 2012, bi bilo treba podaljšati obdobje, za katero se priznava enakovrednost v skladu z navedeno odločbo. Zaželeno je, da se navedeno obdobje podaljša za deset let. (4)(4) Sklicevanje na Jugoslavijo v Odločbi 2003/17/ES bi bilo treba črtati. Srbijo kot članico sheme OECD za potrjevanje sortnosti semena v mednarodnem prometu in članico Mednarodne zveze za testiranje semena (ISTA) v zvezi z vzorčenjem in testiranjem semen bi bilo treba dodati na seznam tretjih držav v Prilogi I k Odločbi 2003/17/ES. Poleg tega so se spremenila imena nekaterih organov, pristojnih za odobritev in nadzor proizvodnje, kot je navedeno v Prilogi I k Odločbi 2003/17/ES. (5)(5) Odločbo 2003/17/ES bi zato bilo treba ustrezno spremeniti – SPREJELA NASLEDNJI SKLEP: Člen 1 Odločba 2003/17/ES se spremeni: (1) datum „31. decembra 2012“ v členu 6 se nadomesti z datumom „31. decembra 2022“; (2) Priloga I se nadomesti z besedilom iz Priloge k temu sklepu. Člen 2 Ta sklep začne veljati tretji dan po objavi v Uradnem listu Evropske unije. Uporablja se od 1. januarja 2013. Člen 3 Ta sklep je naslovljen na države članice. V Bruslju, Za Evropski parlament Za Svet Predsednik Predsednik PRILOGA „PRILOGA I Države, organi in vrste Država(*) || Organ || Vrste, navedene v naslednjih direktivah 1 || 2 || 3 AR || Instituto Nacional de Semillas (INASE) Av. Paseo Colón 922, 3 Piso 1063 BUENOS AIRES || 66/401/EGS 66/402/EGS 2002/57/ES AU || Australian Seeds Authority LTD. P.O. Box 187 LINDFIELD, NSW 2070 || 66/401/EGS 66/402/EGS 2002/57/ES CA || Canadian Food Inspection Agency, Seed Section, Plant Health & Biosecurity Directorate 59 Camelot Drive, Room 250, OTTAWA, ON K1A 0Y9 || 66/401/EGS 66/402/EGS 2002/57/ES CL || Ministerio de Agricoltura Servicio Agricola y Ganadero, División de Semillas Casilla 1167, Paseo Bulnes 140 – SANTIAGO DE CHILE || 2002/54/ES 66/401/EGS 66/402/EGS 2002/57/ES HR || State Institute for Seed and Seedlings, Vinkovačka Cesta 63 HR-31000 OSIJEK || 2002/54/ES 66/401/EGS 66/402/EGS 2002/57/ES IL || Ministry of Agriculture & Rural Development Plant Protection and Inspection Services P.O. BOX 78, BEIT-DAGAN 50250 || 66/401/EGS 66/402/EGS 2002/57/ES MA || D.P.V.C.T.R.F. Service de Contrôle des Semences et des Plants, B.P. 1308 RABAT || 66/401/EGS 66/402/EGS 2002/57/ES NZ || Ministry of Agriculture and Forestry, 25 „THE TERRACE“ P.O. BOX 2526 WELLINGTON || 2002/54/ES 66/401/EGS 66/402/EGS 2002/57/ES RS || Ministry of Agriculture, Forestry and Water Management Plant Protection Directorate Omladinskih brigada 1, 11070 NOVI BEOGRAD || 2002/54/ES 66/401/EGS 66/402/EGS 2002/57/ES TR || Ministry of Agriculture and Rural Affairs, Variety Registration and Seed Certification Centre Gayret mah. Fatih Sultan Mehmet Bulvari No:62 P.O.BOX: 30, 06172 Yenimahalle/ANKARA || 2002/54/ES 66/401/EGS 66/402/EGS 2002/57/ES US || USDA – Agricultural Marketing Service Seed Regulatory & Testing Branch 801 Summit Crossing, Suite C, GASTONIA NC 28054 || 2002/54/ES 66/401/EGS 66/402/EGS 2002/57/ES UY || Instituto Nacional de Semillas (INASE) Cno. Bertolotti s/n y Ruta 8 km 29 91001 PANDO – CANELONES || 66/401/EGS 66/402/EGS 2002/57/ES ZA || National Department of Agriculture, C/O S.A.N.S.O.R. Lynnwood Ridge, P.O. BOX 72981, 0040 PRETORIA || 66/401/EGS 66/402/EGS – samo za Zea mays in Sorghum spp. 2002/57/ES (*) AR – Argentina, AU – Avstralija, CA – Kanada, CL – Čile, HR – Hrvaška, IL – Izrael, MA – Maroko, NZ – Nova Zelandija, RS – Srbija, TR – Turčija, US – Združene države Amerike, UY – Urugvaj, ZA – Južna Afrika“ [1] UL L 8, 14.1.2003, str. 10.